Publication: Magyar Közlöny
Issue: MK-1999-125 (Year: 1999, Number: 125)
Era: 1990-2004
Section: 5/1990. (IV. 12.) KöHÉM rendelet (a továbbiakban: R1.)
Paragraph Index: 1518

(5) Az R1. 21. §-ának (6) bekezdése helyébe a következő rendelkezés lép: „(6) A KKF a jóváhagyásra kötelezett, de jóváhagyási jellel nem rendelkező alkatrészek és tartozékok alkalmazását — járműtulajdonságok esetében a járműtípust —, gyártmányuk és típusuk szerint engedélyezheti, ha azok vizsgálati eredménnyel vagy más hitelt érdemlő dokumentummal bizonyított módon közlekedésbiztonsági és környezetvédelmi szempontból a jóváhagyási jellel ellátottnak megfelelő műszaki értékűek. A járművek zajkibocsátására és légszennyezésére vonatkozóan a KKF által elfogadható vizsgálatok és dokumentumok körét a Közlekedési Főfelügyelet javaslatára a közlekedési, hírközlési és vízügyi miniszter — a környezetvédelmi miniszterrel egyetértésben — határozza meg, és azt „Tájékoztató”-ként a Közlekedési, Hírközlési és Vízügyi Értesítőben teszi közzé.”

Source: https://magyarkozlony.hu/hivatalos-lapok/97c51dfe4dfd783a3ea395dc9e9e562e6961aaca/dokumentumok/8bc89bf463dc346a07d25cd031b04dc289b2e030/letoltes